laion/Wikipedia-Exotic huggingface dataset:
Irene Lään

Irene Lään (1973. aastani Haak; sündinud 17. oktoobril 1940 Moskvas) on eesti telerežissöör ja filmilavastaja. Pärast keskkooli töötas ta telefonistina kaugejaamas, korrapidajana Tallinna lennujaamas ja töölisena parfümeeriavabrikus. Ta lõpetas 1966 Moskvas Üleliidulise Riikliku Kinematograafiainstituudi stsenaristide osakonna kiitusega ning asus 1. juulil 1966 tööle Tallinna Televisioonistuudios publitsistikaosakonna toimetajana, kus 1967–1970 jätkas filmisaadete autorina. Portreteeritavateks olid režissöörid Lev Kulešov, Sergei Gerassimov, Grigori Tšuhrai, Igor Talankin, Mihhail Romm, Andrei Tarkovski, stsenarist Valentin Ježov ja näitleja Bruno Oja (O’Ya). 8. septembril 1969 jõudis ekraanile Irene Haaki näidend "Armastus, armastus..." (lavastajaks Evald Hermaküla, peaosades Ene Rämmeld, Tõnu Tepandi ja Jaan Tooming). Stuudios Eesti Telefilm alustas Irene Lään režissööri assistendina, seejärel töötas kuni 8. märtsini 1993 filmiautorina ja/või režissöörina, toimetajana ja dublaažirežissöörina. 1971–1998 tegi ta stsenaristina ja/või režissöörina 28 tele- ja dokumentaalfilmi, sealhulgas Georg Otsast ("Colas Breugnon", "Georg Ots ja nõukogude laul"), Anu Kaalust ("Romansside õhtu", "Vahemäng juulis", "Sügishooaeg"), Raimo Kangrost ("Missa. Raimo Kangro", 1989) ja Roman Toist ("Audirigent", 1990). 1993–1997 valmis 38 autorisaadet Eesti Televisiooni ajaloost üldpealkirjaga "Meenutavad…" (stsenarist ja režissöör Irene Lään, operaator Gunars Fride, toimetaja Voldemar Lindström). 12. veebruarist 1994 kuni 1. jaanuarini 2011 töötas Irene Lään Eesti Sõjamuuseumis – kindral Laidoneri Muuseumis museoloogi ja giidina; ta on Kindral Johan Laidoneri Seltsi liige. 1993–2009 jäädvustas Irene Lään koostöös Andres Söödiga muuseumi ajalugu (loomislugu, kohtumised, intervjuud, mälestused, üritused, Viimsi Kooliteatri etendused muuseumis jm). Irene Lään on artiklite kogumiku "Kindral Johan Laidoner – 115 aastat sünnist" üks autoreid (1999, koos Kaupo Deemanti, Priit Herodese, Tanel Lääne, Jaak Pihlaku, Peep Pillaku, Marika Reintami, Hannes Walteri ja Mati Õunaga), 2008 ilmus koos Toomas Hiioga koostatud raamat "Ühtekuuluvuse teel. Johan Laidoneri kirjad abikaasa Mariale". 2006 – Valgetähe V klassi teenetemärk 2014 – Viimsi valla aasta naine 2023 – Maria žaboo (sümboolse tähendusega auhind, mis määratakse Poola suursaatkonna poolt Eesti naistele, kes panustavad Eesti-Poola suhete loomisse ning hoiavad elus Maria Laidoneri vaimset pärandit) Tema abikaasa on näitleja, kuuldemängurežissöör ja ajaloolane Tanel Lään.
Marius Wolf

Marius Wolf (sündinud 27. mail 1995 Kronachis) on Saksamaa jalgpallur, kes mängib paremkaitsjana Saksamaa kõrgliigaklubis Dortmundi Borussia ja Saksamaa jalgpallikoondises. Aastatel 2008–2012 kuulus ta 1. FC Nürnbergi noortesüsteemi. Seejärel liitus ta TSV 1860 Müncheniga, mille põhimeeskonnas debüteeris ta Saksamaa esiliigas hooajal 2014/15. 2016. aasta jaanuaris sõlmis ta lepingu Saksamaa kõrgliigaklubiga Hannover 96. Aastatel 2017–2018 oli ta laenul Saksamaa kõrgliigaklubis Frankfurdi Eintracht. 2018. aasta mais sõlmis ta viieaastase lepingu Dortmundi Borussiaga. Hooajal 2019/20 oli ta laenul Herthas ja hooajal 2020/21 1. FC Kölnis. Saksamaa jalgpallikoondises debüteeris Wolf 25. märtsil 2023 sõprusmängus Peruu vastu. Eintracht Frankfurt DFB-Pokal: 2017–18 Dortmundi Borussia DFL-Supercup: 2019 "Dortmund complete €5 million Wolf signing from Frankfurt". Goal.com. Vaadatud 28. mail 2018. https://www.transfermarkt.com/marius-wolf/nationalmannschaft/spieler/193900 (vaadatud 9.5.2023) Profiil Dortmundi Borussia kodulehel
Konkordaat

Konkordaat (ladina keeles: concordare = sobima, kooskõlas olema) on kokkulepe Rooma paavsti ja mõne (harilikult katoliikliku rahvastikuga) riigi valitsuse või riigipea vahel. Konkordaatidega lepiti kokku katoliku kiriku ning ilmaliku võimu suhete osas. Vanim on Wormsi konkordaat (1122).
Alesha Dixon

Alesha Anjanette Dixon (sündinud 7. oktoobril 1978 Londoni lähedal Welwyn Garden Citys) on inglise räppar, tantsija, telesaatejuht ja lastekirjanik. Ta sai tuntuks 2000. aastate alguses R&B, garage- ja hiphopmuusikat esitanud ansambli Mis-Teeq liikmena. Ta on olnud žürii liige meelelahutussaates "Britain's Got Talent". Ta oli üks õhtujuhte 2023. aasta Eurovisiooni lauluvõistluse poolfinaalides ja finaalis.  Alesha Dixon – pildid, videod ja helifailid Wikimedia Commonsis
Negroamaro

Negroamaro (itaalia keelest "mustmõru") on viinamarjasort, millest toodetakse punast veini. Seda kasvatatakse Lõuna-Itaalias, täpsemalt Apuulias, seejuures eriti Salento, Squinzano, Lizzano ja Brindisi piirkondades. Sort on piirkondlikult tuntud ka kui Abruzzese (Bari ja Taranto), Albese (Campi Salentino, Guagnano), Jonico (Galatina), Lacrima (Latiano, Montemasola, Squinzano), Negro Amaro (Apuulia), Nigroamaro (Apuulia), Purcinara (Barletta) ja Uva Olivella (Pozzuoli). Primitivo Puckette, Madeline & Hammack, Justin (2015). Wine Folly: The Essential Guide to Wine. Penguin. lk 121. ISBN 9780399575969 Puckette, Madeline & Hammack, Justin (2018). Wine Folly: Magnum Edition: The Master Guide. Penguin. lk lk 533. ISBN 9780525538400 Robinson, Jancis; Harding, Julia & Vouillamoz, José (2013). Wine Grapes: Wine Grapes: A complete guide to 1,368 vine varieties, including their origins and flavours. Penguin UK. lk 1246. ISBN 9780141968827
Sara Slott Petersen

Sara Slott-Bruun Petersen (sündinud 9. aprillil 1987 Nykøbing Falsteris) on Taani tõkkejooksja. Ta pääses 2015. aasta maailmameistrivõistlustel Pekingis 400 meetri tõkkejooksus finaali ja sai ajaga 54,20 4. koha. 2016. aasta Euroopa meistrivõistlustel Amsterdamis tuli ta 400 meetri tõkkejooksus ajaga 54,33 Joanna Linkiewiczi ja Léa Sprungeri ees Euroopa meistriks. Suveolümpiamängudel Rio de Janeiros võitis ta Taani rekordiga 53,55 Dalilah Muhammadi järel hõbemedali. Tokyo olümpiamängude avatseremoonial kandis Petersen Taani lippu. Väljas Sees Allikas: Rahvusvaheline Kergejõustikuliit "Sara Slott Petersen". www.eurosport.com. Vaadatud 9. mail 2023. Sara Slott Petersen Rahvusvahelise Kergejõustikuliidu kodulehel (inglise)
Jailbreaking (iOS)

Jailbreaking (eesti k. "lahtimurdmine") on tootja poolt seadmele seatud kasutusviisi kitsenduste kõrvaldamine, mis ei tähenda lihtsalt lahtilukustust. Mobiilseadmete kontekstis on see Apple'i (iOS ja iOS-il põhinevate süsteemide nagu tvOS) termin ja Androidi (jt) puhul vastab lahtimurdmise terminile juurevargus. Harilikult tähendab selline lahtimurdmine arvutis tuuma (ingl. k. kernel) muudatusi. Lahtimurtud seade annab kasutajale administraatori ligipääsu õigused ja võimaldab alla tõmmata tarkvara, mida App Store-is ei leidu. Lahtimurdmise viis oleneb käesoleva seadme haavatavustest. Apple-i jaoks on seadmete lahti murdmine lepingu rikkumine kasutaja poolt (mis välistab Apple-i pakutavad garantiiteenused) ja Apple hoiatab kasutajaid selle proovimise vastu . Seejuures on aga Apple paljusid lahtimurdmisega saavutatud muudatusi oma operatsioonisüsteemidesse lisanud, mistõttu on jällegi lahtimurdmise populaarsus vähenenud. Apple kontrollib rakendusi järgimaks iOS Developer License Agreement-i enne rakenduse App Store-is avaldamist. Ei saa välistada, et Apple'i ajend rakenduse avaldamata jätmisel on enamat, kui ainult ohutuse ja töökindluse tagamine. Lahtimurdmisi saab eristada lahtimurdmisprotsessi rakendamise viisi järgi - kas muudatused viib toime seadmesisene rakendus, käib see vaid kõrvalise seadme pealt või on tegu vahepealse variandiga. tethered e. süle- või lauaarvutit seadme välja-sisse lülitamiseks vajav untethered e. vaid seadmesisene viis, mis puhul tuuma (kernel-i) patch'imine toimub igal süsteemi käivituskorral ilma eraldi rakenduse või kõrvalise arvuti abita peale Apple-i enda tarkvara laadimist. https://support.apple.com/en-gb/HT201954 https://developer.apple.com/support/terms/ https://www.businessinsider.com/the-story-of-apples-confusing-inconsistent-rules-for-app-developers-2013-4 https://www.engadget.com/2012-01-20-absinthe-a5-jailbreak-released-for-iphone-4s-hacker-dream-team.html
Kusksu

Kusksu on traditsiooniline Malta supp. Supi peamised osised on põldoad, väikesed pastapallid ja värske ġbejna juust. Lisandid võivad olla sibul, küüslauk, loorberileht, või, kanamunad, herned, tomatipasta, oliiviõli; serveerimislisandina ka mündilehed või riivitud parmesan. Supile nime andnud väikesed pallid näevad välja nagu kuskuss, kuid on hoopis pastatoode. Kusksu pallid annavad supile iseloomuliku kreemja ja sooja tekstuuri, mistõttu see on Maltal levinud külma ilma söök. Marlene Zammit. "Kusksu – A traditional Maltese soup made with broad beans, peas and giant couscous". // A Maltese Mouthful 2023. Inglise keeles. Vaadatud 10. mail 2023
Vahekeel

Vahekeel (inglise keeles interlanguage) on keelevariant, mille õppijad loovad õpitavas sihtkeeles. Vahekeele mõiste võttis kasutusele 1972. aastal Larry Selinker. Pille Eslon. Eesti vahekeele korpus. Keel ja Kirjandus 2014 (57), nr 6 , lk 436. Selinker, L (1972). "Interlanguage". International Review of Applied Linguistics. 10 (1–4): 209–241. DOI:10.1515/iral.1972.10.1-4.209.
Halže

Halže on küla Tšehhis Plzeňi maakonnas Tachovi piirkonnas Halže vallas. Q110166057, vaadatud 17.12.2021. Historical lexicon of municipalities in the Czech Republic – 1869–2011, vaadatud 18.07.2017.
Natalla Kačanava

Natalla Ivanaŭna Kačanava (valgevene keeles Наталля Іванаўна Качанава; vene keeles Наталья Ивановна Кочанова Natalja Ivanovna Kotšanova; sündinud 25. septembril 1960 Połackis Valgevene NSV-s) on Valgevene riigitegelane. Natalla Kačanava lõpetas 1982. aastal Navapołacki Polütehnilise Instituudi tööstus- ja tsiviilehituse erialal ning 2006. aastal Valgevene Vabariigi Presidendi juures asuva Juhtimise Akadeemia. Aastatel 2007–2014 oli ta Navapołacki Linna Täitevkomitee esimees, 2014–2016 Valgevene Vabariigi asepeaminister (vastutas sotsiaalsfääri eest) ja 2016–2019 Valgevene Vabariigi Presidendi Administratsiooni juht. Valgevene president Alaksandr Łukašenka nimetas 5. detsembril 2019 Kačanava Valgevene parlamendi ülemkoja Vabariigi Nõukogu liikmeks. Järgmisel päeval toimunud Vabariigi Nõukogu istungil valiti ta ülemkoja esimeheks. Kačanava on Valgevene Vabariigi Julgeolekunõukogu alaline liige. Valgevene konstitutsiooni paragrahv 881 kohaselt Valgevene presidendi loomuliku surma korral asub tema kohuseid täitma ülemkoja esimees. Конституция Республики Беларусь. president.gov.by
Callistosporiaceae

Callistosporiaceae on šampinjonilaadsete seltsi kuuluv sugukond seeni. Callistosporium Macrocybe Pseudolaccaria Callistosporiaceae andmebaasis eElurikkus.
Meie elu parimad aastad

"Meie elu parimad aastad" ("The Best Years of Our Lives"; ka "Glory for Me" ja "Home Again") on 1946. aasta Ameerika Ühendriikide draama- ja sõjafilm, mille lavastas William Wyler ja produtseeris Samuel Goldwyn. Film põhineb MacKinlay Kantori 1945. aastal ilmunud novellil "Glory for Me". Film räägib loo USA armee sõjaväelastest, kes peavad taas kohanema ühiskondliku ja tsiviileluga pärast naasmist teisest maailmasõjast. Stsenaariumi kirjutas Robert E. Sherwood. Peaosades mängivad Myrna Loy, Fredric March, Dana Andrews, Teresa Wright, Virginia Mayo ja Harold Russell. Teos nomineeriti kaheksale Oscari auhinnale, millest pälvis seitse, k.a parima filmi Oscari. Wyler võitis parima lavastaja, March parima meespeaosatäitja ja Russell parima meeskõrvalosatäitja Oscari. "Meie elu parimad aastad" oli enim piletitulu teeninud film nii USAs kui ka Suurbritannias alates 1939. aasta teosest "Tuulest viidud" ja on kuues enim pileteid müünud film iial Suurbritannias 20 miljoni kinopiletiga. 1989. aastal oli film üks 25 filmist, mis jäädvustati USA Kongressi raamatukogu Riiklikku Filmiregistrisse. Myrna Loy – Milly Stephenson Fredric March – seersant Al Stephenson Dana Andrews – kapten Fred Derry Teresa Wright – Peggy Stephenson Virginia Mayo – Marie Derry Cathy O'Donnell – Wilma Cameron Hoagy Carmichael – Homeri onu Butch Engle Harold Russell – allohvitser Homer Parrish Gladys George – Hortense Derry Roman Bohnen – Pat Derry Ray Collins – härra Milton Minna Gombell – proua Parrish Walter Baldwin – härra Parrish Steve Cochran – Cliff Dorothy Adams – proua Cameron Don Beddoe – härra Cameron Marlene Aames – Luella Parrish Charles Halton – Prew Ray Teal – härra Mollett Howland Chamberlain – Thorpe Dean White – Novak Erskine Sanford – Bullard Michael Hall – Rob Stephenson Victor Cutler – Woody Merrill "The 18th Academy Awards – 1947" (inglise). Ameerika Filmikunsti ja -teaduste Akadeemia. Vaadatud 10. mai 2023. "ENTERTAINMENT: Film Registry Picks First 25 Movies". Los Angeles Times. Washington, D.C. 19. september 1989. Vaadatud 10. mai 2023. "Meie elu parimad aastad" andmekogus Filmiveeb "Meie elu parimad aastad" andmekogus IMDb (inglise) "Meie elu parimad aastad" filmiarvustuste lehel Rotten Tomatoes (inglise) "Meie elu parimad aastad" Ameerika Filmiinstituudi kataloogis (inglise)
Trinity (tuumakatsetus)

Trinity oli Manhattani projekti raames toimunud aatomipommi katsetuse koodnimi. Katsetava pommi hüüdnimi oli Gadget. Katsetuse teostas 16. juulil 1945 kell 5.29 Ameerika Ühendriikide maavägi New Mexico osariigis Jornada del Muerto kõrbe põhjapoolses osas. Katsepolügonist 56 km kaugusele loode suunas jäi Socorro maakonna keskus Socorro, toona nelja tuhande elanikuga asula. Katsetuse käigus testiti implosiooni tüüpi plutooniumpomm. Tegemist oli maailmas esimese tuumarelva katsetusega. Katsetuse läbiviimist juhtis Kenneth Bainbridge. Katsetust olid jälgimas hulk Manhattani projektist osavõtjaid, sealhulgas James Chadwick, Enrico Fermi, Hans Bethe, Richard Feynman, Leslie Groves, Robert Oppenheimer, Richard Tolman, Edward Teller ja John von Neumann. Trinity katsebaaslaager 30 m kõrgune metalltorn, mille otsa tariti pomm Pärast aatomipommi plahvatust tekkinud klaasjas materjal trinitiit Trinity Site Obelisk 1965. aastal sai katsepolügon Ameerika Ühendriikide riiklikuks ajaloomälestiseks. Projekt Y
Laumets

Laumets on eesti perekonnanimi. 2023. aasta 1. jaanuari seisuga oli Eestis perekonnanimi Laumets 234 inimesel: 95 mehel ja 139 naisel. Perekonnanimede levikult oli Laumets meeste puhul 882. kohal ja naiste puhul 591. kohal. Kõige levinum oli perekonnanimi Laumets vanuserühmas 55–59, kus neid on 10 000 elaniku kohta 3,54. Nimi oli kõige sagedasem Jõgeva maakonnas, kus sellist nime kandis maakonna 10 000 elaniku kohta 8,95 inimest. Nimede eestistamisel võeti Laumets 1935.–1940. aastal uueks perekonnanimeks 11 juhul isikute poolt, kelle perekonnanimi oli varem Bauman, Boltov, Ivan, Landmann, Laupberg, Luberg (4 korral), Oberg ja Oinas. Nimest Laumets loobuti 1937. aastal kahel korral, kui uueks nimeks võeti Haaboja ja Rannu. August Laumets, eesti vaimulik (1911–1996) Karl Laumets, eesti näitleja ja lavastaja (1990–) Rauno Laumets, eesti jooksja (1990–) Ülo Laumets, eesti korvpallur (1936–2004) Statistikaamet: Nimede statistika (vaadatud 10.05.2023) Onomastika andmebaas. Nimede eestistamine: (uus nimekuju): Laumets. Onomastika andmebaas. Nimede eestistamine: (vana nimekuju): Laumets. Laumets statistikaameti andmebaasis
Rico Freimuth

Rico Freimuth (sündinud 14. märtsil 1988 Potsdamis) on Saksamaa endine kümnevõistleja. Ta võitis 2007. aasta Euroopa juunioride meistrivõistlustel Helgelos kümnevõistluses 7524 punktiga pronksmedali. 2011. aasta mais ületas Freimuth esimest korda 8000 punkti piiri, kogudes Götzise kümnevõistluses 8158 punkti. Juulis Ratingeni kümnevõistluses viis ta isikliku rekordi 8287 punktini. Maailmameistrivõistlustel Daegus tegi ta täiskasvanute tiitlivõistluste debüüdi, kuid jäi kaugushüppes tulemuseta ja katkestas. 2012. aasta Götzise kümnevõistluses püstitas Freimuth isikliku rekordi 8322 punkti, millega täitis olümpiamängude normi. 2012. aasta suveolümpiamängudel Londonis sai ta 8320 punktiga 6. koha. 2013. aasta maailmameistrivõistlustel Moskvas oli ta isikliku rekordi 8382 punktiga seitsmes. 2014. aasta Euroopa meistrivõistlustel Zürichis sai ta 8308 punktiga 7. koha. 2015. aasta maailmameistrivõistlustel Pekingis võitis Freimuth isikliku rekordiga 8561 punkti Ashton Eatoni ja Damian Warneri järel pronksmedali. 2016. aasta suveolümpiamängudel Rio de Janeiros katkestas ta kümnevõistluse kuulitõuke järel. 2017. aasta Ratingeni kümnevõistluses püstitas ta isikliku rekordi 8663 punkti. Maailmameistrivõistlustel Londonis võitis Freimuth 8564 punktiga Kevin Mayeri järel hõbemedali. 2020. aastal teatas ta kergejõustiklaskarjääri lõpetamisest. Lisaks kergejõustikule on Freimuth tegelenud ka jalgpalliga. 5-aastaselt liitus ta Meißner SV 08-ga, kus mängis, kuni keskendus 14-aastasena kergejõustikule. 2018. aastal liitus ta Saksamaa 6. liigatasandil mängiva 1. FC Romonta Amsdorfi meeskonnaga, kus mängis ründajana ühes liigamängus ja lõi ühe värava. Kümnevõistlus – 8663 punkti, 25. juuni 2017, Ratingen Seitsmevõistlus – 5715 punkti, 29. jaanuar 2012, Dortmund Väljas Sees Allikas: Rahvusvaheline Kergejõustikuliit Rico Freimuthi perekonnas on teisigi kergejõustiklasi. Tema isa Uwe Freimuth on endine kümnevõistleja, ema Anke Tröger on endine seitsmevõistleja ja onu Jörg Freimuth on endine kõrgushüppaja. "Rico Freimuth". www.eurosport.com. Vaadatud 10. mail 2023. Rico Freimuth Rahvusvahelise Kergejõustikuliidu kodulehel (inglise)
Luṁbinī piirkond

Luṁbinī piirkond oli 2015. aastani piirkond (1. järgu haldusüksus) Nepalis. Piirkonnas oli kuus ringkonda:
Baškortostani haldusjaotus

Baškortostani haldusjaotus kirjeldab Venemaa koosseisus oleva Baškortostani Vabariigi halduslikku ülesehitust. Baškiiria koosseisu kuuluvad 54 rajooni, 21 linna, 2 alevat, 828 külaasundust ja 4674 asulat. Ametlikud piirkonna keeled on baškiiri ja vene keeled. Vabariigi pealinn on Baškortostani põhiseadusega määratud olema Ufa. Vabariikliku tähtsusega linnad on pealinn Ufa ja Agidel, Kumertau, Neftekamsk, Oktjabrski, Salavat, Sibai ning Sterlitamak. Baškortostani koosseisus on 54 rajooni. "Общая информация о Республике Башкортостан". Уфимский университет. Originaali arhiivikoopia seisuga 10.05.2023. Vaadatud 09.05.2023. "КОНСТИТУЦИЯ РЕСПУБЛИКИ БАШКОРТОСТАН от 24 декабря 1993 года N ВС-22/15". Кодекс. Vaadatud 09.05.2023. "Численность населения Российской Федерации по муниципальным образованиям". Venemaa föderaalne statistikaamet. Vaadatud 09.05.2023.
Mustjala Vabadussõja mälestussammas

Mustjala Vabadussõja mälestussammas on Saare maakonnas Silla külas Silla kalmistul asuv Vabadussõjas langenutele püstitatud mälestusmärk. Mälestussamba foto Kultuurimälestiste registris Silla kalmistu lehel (kontrollitud 10.05.2023)
Panzerfaust 3

Panzerfaust 3 Saksamaal toodetav raketiheitja, mida saab kasutada tankide või rajatiste vastu. Raketiheitja Panzerfaust 3 arendati välja Saksamaa LV Bundeswehrile, NSV Liidu soomusvägede tankide T-72 ja T-80 vastu aastatel 1978-1985, kuna eelnevalt Saksa armee varustuses olnud Panzerfaust 2 (Panzerfaust 44 Lanze) ei olnud suutelised läbistame nende uute tankide soomuskaitset. 90 mm MATADOR Armbrust M141 BDM, M141 BDM Bunker Defeat Munition aka SMAW-D 3M6 Šmel
Reppo (perekonnanimi)

Reppo on perekonnanimi. 2023. aasta 1. jaanuari seisuga oli perekonnanimi Reppo Eestis 57 mehel ja 50 naisel. Enno-Hillar Reppo Boris Reppo Maria Reppo Monika Reppo Nimede statistika (vaadatud 15. novembril 2023)
Akrostihhon

Akrostihhon (kreeka k. akros 'äärmine' ja stichos 'rida, värss') on luuletus, mille ridade või salmide algustähed annavad kokku sõna (harilikult nime) või lause. Akrostihhonid olid laialt levinud keskaegses kirjanduses, kus need olid tavaliselt mõeldud luuletaja või tema patrooni nime esiletõstmiseks või pühaku poole palvetamiseks. Neid esineb kõige sagedamini värsiteostes, kuid võib esineda ka proosas. Kolmerealine akrostihhon luuletus (korea k. 삼행시) on Lõuna-Koreas enim levinud luulevorm. Selle ülesehituseks on vaja jagada antud sõna iga karakter eraldi ja kirjutada luuletus, mis algab selle karakteriga. Näiteks kui on antud sõnaks „가나다", peab ühendama sõnad, mis algavad 가, 나 ja 다, et moodustada lühike luuletus. Lõuna-Koreas kasutatakse sellist luulevormi sõnamänguna, mida mängitakse tihti meelelahutusprogrammides ja ka seltskonnamänguna. Mitmed inimesed, kes on selles mängus oskusi näidanud, on tuntud isikud nagu Park Myung-soo, Kim Jun-ho, Lee Seo-geun ja Min Kyung-soon. Samuti on seda luulevormi kasutatud K-pop lauludes, nagu GFriend laulus nimega „Love Whisper“. Edgar Allan Poe inglise keeles kirjutatud akrostiline luuletus, mis kannab pealkirja „An Acrostic": Elizabeth it is in vain you say "Love not" — thou sayest it in so sweet a way: In vain those words from thee or L.E.L. Zantippe's talents had enforced so well: Ah! if that language from thy heart arise, Breath it less gently forth — and veil thine eyes. Endymion, recollect, when Luna tried To cure his love — was cured of all beside — His folly — pride — and passion — for he died. Andrus Rõugu luuletus, „Silmades taevas ja meri", mille ridade esimesed tähed andsid ülalt alla lugedes kokku sõna „sinimustvalge": Silmades taevas ja meri Inimene sinisilmne Nagu peoga kühveldet teri Imeline valge Meeled tuultele valla Uued vaod vaotuman palge Süda sädemeid kalla Tuli kõik neelab alla Voogab päev üle lõõsan maa Algaman merel kui tõus Lebada kauem ei saa Geenid veel jõus Eestimaa Liisil on punane pliiats "Eesti Keele Seletav Sõnaraamat". 2009. ENE. Kirjastus Valgus. 1985. Lk 111. Graeme, Dunphy (2010). Acrostics. Encyclopedia of the Medieval Chronicle. Kd In Dunphy, Graeme (ed.). Leiden: Brill. Lk 8–10. ISBN 90-04-18464-3. "행시". 나무위키. 22. aprill 2023. "Edgar Allan Poe:An Acrostic". Eapoe.org. 22. juuli 2018. "Silmades taevas ja meri". Score. Vaadatud 15. mai 2023.
DEW8

DEW8 (pseudonüüm, kodanikunimi Siim Parisoo; sündinud 1993) on Tartus tegutsev alternatiivse hiphopmuusika produtsent[viide?], helilooja[viide?] ja kunstnik[viide?]. 2012. aastal lõpetas ta Ülenurme Gümnaasiumi, hiljem meedia ja reklaamikunsti ala Tartu kõrgemas kunstikoolis (praegu kõrgem kunstikool Pallas). Alates 2018. aastast Tartus tegutseva Ö Stuudio produtsent ja loovjuht. Väike PD "Matusebüroo" (Legendaarne Records) GENKA ja DEW8 "OLEG" 2021 (Legendaarne Records) GENKA ja DEW8 "DOOM" 2023 (Legendaarne Records / Dieu Huit Records) DEW8 "UROBOROS KAHEKSAS" 2022 (Legendaarne Records / Dieu Huit Records) DEW8 “Ke’leti jaht” (Legendaarne Records/Trash Can Dance, 2019) Lee Scott 'SUPERGOD5000PLUS' (Blah Records UK) DEW8 "PIGEON FEED" (Blah Records UK) GENKA ja DEW8 "Raritates Ex Formats" 2024 (Legendaarne Records / Dieu Huit Records) DEW8 & MESABBY "MATADOR" 2024 (Dieu Huit Records) 2022. aastal oli Tartus Aparaaditehases üleval DEW8 isikunäitus "UROBOROS KAHEKSAS", kuraator Stina Leek (Ajuokse). Graafilise disainerina on kujundanud mitmeid albumeid näiteks Põhjamaade Hirm "Nagu Vaataks Pilvi", Orelipoiss "UNI", GENKA ja DEW8 "DOOM" ja OLEG" ning "Raritates Ex Formats". Eesti muusikaauhinnad 2022 – aasta hip-hop/rap/R'n'b artist - Genka & DEW8 - album OLEG https://www.kambja.info/16047/siim-parisoo/ "Siim Parisoo: Mina ja noortekeskus"], Kambja Valla Sõnumid, 21.12.2020 (vaadatud 10.05.2023) Janno Zõbin, "Tööstushoones Karlova piiril valmivad Londoni räpparite videod", Tartu Postimees, 8. jaanuar 2021. Metsakutsu, "DEW8 näitus "Uroboros kaheksas" saadetakse ära šamanistliku räpirituaaliga" "Selgusid eesti muusikaauhindade 2022 võitjad", Eesti muusikaauhinnad, 2022 (vaadatud 10.05.2023) DEW8 portaalis legendaarne.ee Siim Nestor, "Kes on koos Genkaga albumi välja andnud DEW8?" Eesti Ekspress, 10. veebruar 2021 Steven Vihalem, "Loovus ja piirid: Intervjuu DEW8-ga: hiphopil on olnud läbi aegade üks funktsioon – ravida inimesi", Ypsilon, 20. märts 2023 Mihkel Noot, "Midagi sellist nagu Genka ja DEW8 „Doom“ pole Eesti räpis varem tehtud", Eesti Ekspress, 22. märts 2023 Lee Scott - BEAST MASTER SWEGTHOUSAND ft Nah Eeto, albumilt 'SUPERGOD5000PLUS', Youtube DEW8 - "Kollased paneelid" (ft Mrak), Youtube Metsakutsu, "DEW8 näitus "Uroboros kaheksas" saadetakse ära šamanistliku räpirituaaliga"